கசான் அரங்கு

கசான் அரங்கு (Kazan Arena, ) உருசியாவின்  தத்தாரிஸ்தான் தலைநகர் கசானில் உள்ள விளையாட்டரங்கம்.  இது சூலை, 2013 இல் கட்டி முடிக்கப்பட்டது. இங்கு கால்பந்துப் போட்டிகள், குறிப்பாக ரூபின் கசான் கால்பந்துக் கழகத்தின்  தாயக ஆட்டங்கள் நடைபெறுகின்றன. இவ்வரங்கில் ஐரோப்பாவிலேயே மிகப்பெரிய வெளிப்புற காட்சித்திரை அமைக்கப்பட்டுள்ளது.

விவரணம்

இந்த விளையாட்டரங்கில் 2013 கோடைக்கால பல்கலைக்கழகங்களிடை போட்டிகளின் துவக்க விழாவும் நிறைவு விழாவும் 2017 பிபா கூட்டமைப்புக்களின் கோப்பைப் போட்டிகளும் நடைபெற்றன. இங்கு 2018 உலகக்கோப்பை காற்பந்து போட்டிகளும் நடைபெறவுள்ளன. இதில் ஏறத்தாழ 45,379 பார்வையாளர்கள் ஆட்டங்களைக் காண முடியும். இதற்கு முன்னதாக கசானின் முதன்மை விளையாட்டரங்கமாக இருந்த சென்ட்ரல் விளையாட்டரங்கத்திற்கு மாற்றாக இது தற்போது விளங்குகின்றது. கசான் அரங்கில் 2015க்கான உலக நீர் விளையாட்டுக்கள் போட்டிகள் நடந்துள்ளன.

இதற்கான கட்டிட வடிவமைப்பை பாப்புலசு நிறுவனம் வடிவமைத்துள்ளது.  உள்ளூர் பண்பாட்டையும் பண்புகளையும் எதிரொளிக்குமாறு வடிவமைக்கப்பட்டுள்ளதாக முதன்மை வடிவமைப்பாளர் டேமன் லெவெல் கூறுகிறார்.

2017 பிபா கூட்டமைப்புக்களின் கோப்பைப் போட்டி

2018 பிபா உலகக் கோப்பை

மேற்கோள்கள்

வெளி இணைப்புகள்

 Official website
 Stadium construction progress
 Gallery with pictures of the stadium on Sports.ru

உலகக்கோப்பை காற்பந்து அரங்குகள்
உருசியாவின் விளையாட்டரங்குகள்
2018 இல் விளையாட்டுகள்
2017 இல் விளையாட்டுகள்